el el el el el el el el el el el el el el el el el el el el el el el el en en en en el en el el el el el el el en el el el el el el el el el el el el el
Δημόσια διαμαρτυρία υποστηρικτών του κινήματος Me Too.
Η Αμερικανίδα ακτιβίστρια Ταράνα Μπερκ ξεκίνησε το κίνημα Me Too το 2006. Η Μπερκ άρχισε να χρησιμοποιεί το "Me Too" για να βοηθήσει Αφροαμερικανικής καταγωγής γυναίκες, ιδίως έφηβες, με δραματικές εμπειρίες βιασμού, σωματικής και λεκτικής βίας, σεξουαλικής παρενόχλησης και κατάχρησης εξουσίας, ώστε να υπερασπιστούν τον εαυτό τους και να διαμαρτυρηθούν δημόσια. Η ίδια η Μπερκ είχε υπάρξει θύμα σεξουαλικής κακοποίησης κατ' επανάληψη.[2][3]
Υποστηρικτής του κινήματος σε διαμαρτυρία γυναικών στο Όσλο, το 2018
Με τη δημοσιοποίηση περιστατικών σεξουαλικής παρενόχλησης από τον κινηματογραφικό παραγωγό Χάρβι Γουάνστιν, τον Οκτώβριο του 2017, η Αλίσα Μιλάνο έγραψε στον προσωπικό της λογαριασμό στο Twitter: «Εάν όλες οι γυναίκες που έχουν υποστεί σεξουαλική παρενόχληση ή βία γράψουν στο status #Me too, ίσως δώσουμε στον κόσμο να καταλάβει το μέγεθος του προβλήματος» [4]. Την παρότρυνση της Μιλάνο ακολούθησαν αμέσως διάσημες προσωπικότητες όπως οι Γκουίνεθ Πάλτροου, Άσλεϊ Τζαντ, Τζένιφερ Λόρενς, Ούμα Θέρμαν και πολλές άλλες. Ο θόρυβος που δημιουργήθηκε λόγω των διάσημων ονομάτων που εμφανίζονταν ως θύματα σεξουαλικής παρενόχλησης και η ποινική δίωξη και καταδίκη του Γουάνστιν, μεγιστοποίησαν τον αντίκτυπο της πρωτοβουλίας ωθώντας όλο και περισσότερες γυναίκες να σπάσουν την σιωπή και να μιλήσουν για την βία την οποία είχαν υποστεί. Τον Σεπτέμβριο 2018, ο Αμερικανός κωμικός Μπιλ Κόσμπι έγινε ο πρώτος διάσημος που καταδικάστηκε σε φυλάκιση εξαιτίας σεξουαλικών αδικημάτων, στην έναρξη του κινήματος #MeToo στις ΗΠΑ.[5]
Στην Ελλάδα, το κίνημα εμφανίστηκε τον χειμώνα του 2020 μετά τη δημοσιοποίηση της καταγγελίας της Σοφίας Μπεκατώρου για την σεξουαλική επίθεση[6] που είχε δεχτεί από παράγοντα του αθλητισμού. Το κίνημα αυτό έχει σήμερα εξαπλωθεί σε όλη την Ελλάδα και πολλές περιπτώσεις έμφυλης βίας καταγράφονται συνεχώς.[7][8][9]
Τον Ιούνιο 2022 καταγράφηκε η πρώτη καταδίκη σε Έλληνα προπονητή ιστιοπλοΐας για περιστατικά σεξουαλικής βίας κατά της πρώην αθλήτριας Αμαλίας Προβελεγγίου, και αυτό αφορούσε ουσιαστικά την πρώτη δίκη του ελληνικού κινήματος #MeToo.[10]
↑ «Tarana Burke: Me Too movement can't end with a hashtag | Elizabeth Wellington». Philly.com. http://www.philly.com/philly/columnists/elizabeth_wellington/philly-me-too-movement-founder-tarana-burke-20171023.html. Ανακτήθηκε στις 2018-01-04.
↑ «#MeToo Founder Tarana Burke Talks Sexual Assault, Stigmas And Society». Vibe. 2018-04-03. https://www.vibe.com/featured/tarana-burke-me-too-feature/. Ανακτήθηκε στις 2018-04-30.
↑ Tribune, Waverly Colville Columbia Daily. «#MeToo movement founder speaks to capacity University of Missouri crowd» (στα αγγλικά). Columbia Daily Tribune. http://www.columbiatribune.com/news/20180221/metoo-movement-founder-speaks-to-capacity-university-of-missouri-crowd. Ανακτήθηκε στις 2018-04-30.
↑ ««Νο.ΝΝ7687»: Οι πρώτες ώρες του Μπιλ Κόσμπι στη φυλακή». Η ΚΑΘΗΜΕΡΙΝΗ. 30 Σεπτεμβρίου 2018. Ανακτήθηκε στις 30 Ιουνίου 2021.
↑ «Έμφυλη βία / Το ελληνικό #MeToo είναι εδώ». Αυγή. 24 Ιανουαρίου 2021. Ανακτήθηκε στις 17 Φεβρουαρίου 2022.
↑ «Έρευνα Ιαν.21_Σεξουαλική παρενόχληση». About People (στα Λατινικά). 19 Ιανουαρίου 2021. Ανακτήθηκε στις 17 Φεβρουαρίου 2022.
↑ Χαλδαίου, Σοφία (15 Ιανουαρίου 2022). «Ελληνικό MeToo: Έναν χρόνο μετά η σιωπή έχει σπάσει – Τι άλλαξε, ποια προβλήματα ζητούν λύση». Sputnik Ελλάδα. Αρχειοθετήθηκε από το πρωτότυπο στις 17 Φεβρουαρίου 2022. Ανακτήθηκε στις 17 Φεβρουαρίου 2022.
↑ Παπαδόπουλος, Γιάννης (27 Ιουνίου 2022). «Η Αμαλία Προβελεγγίου στην «Κ»: Είναι απελευθερωτικό ότι βρίσκεται στη φυλακή». Η ΚΑΘΗΜΕΡΙΝΗ. Ανακτήθηκε στις 28 Ιουνίου 2022.